google/wiki40b huggingface dataset:
Leo Sepp

Leo Bodo Sepp (7. november 1892 Simuna – 13. detsember 1941 Ussollag, Permi oblast) oli Eesti poliitik, rahandustegelane ja kirjanik (pseudonüüm Rein Sarvesaare). 
Sepp lõpetas Riia Polütehnikumi aastal 1914. 1917. aastal oli ta Viljandis maavalitsuse ja miilitsa esimees, vangistati bolševike poolt ning viidi Venemaale 1918, kust vabanes Bresti rahu sõlmimise järel. Sepp osales Vabadussõjas 1. Ratsapolgu koosseisus.
Aastail 1921–1924 oli Eesti Panga direktor, hiljem rahandusminister mitmes valitsuses. Ta osales 1927. aasta rahareformi juhtimisel, mida rahvusvahelised uurijad on hiljem pidanud oma aja üheks eesrindlikumaks rahareformiks maailmas. 
30. novembril 1938 ütles ta Riigivolikogus: "Mina ütlen aga, et oleme rikas rahvas, rahvas, kes võib iga aasta – koguni oma tervise rikkumiseks – ära raisata tubaka ning alkoholi peale üle 30 miljoni krooni. Kui teie ütlete, et valitsus oma poliitikaga rahvast on õpetanud jooma, siis ei ole see õige. – Kui nüüd on välja antud tubaka ja alkoholi peale 33,9 miljonit paberikrooni, siis anti 1928. a. selle peale 31,5 milj. kuldkrooni. Kui niisugune rikas rahvas ise ei oska väikest osagi sellest raiskamisest kulutada millegi ilusama, kaunima ja jäädavama loomiseks, siis on riigivõim kohustatud seda korraldama." 
Sepp arreteeriti NKVD poolt 1941 ning suri vangistuses.
Frankfurdi Euroopa Kool

Frankfurdi Euroopa Kool (saksa keeles Europäische Schule Frankfurt am Main) on Saksamaal Frankfurdis tegutsev Euroopa Kool, kus õpivad Euroopa Liidu institutsioonides töötavate vanemate lapsed.
Koolis õpetatakse ka eesti keelt.
1930. aasta Briti impeeriumi mängud

1930. aasta Briti impeeriumi mängud praeguse nimega Rahvaste Ühenduse mängud‎ olid esimesed, mis toimusid 16.–23. augustini 1930 Hamiltonis Ontario provintsis Kanadas.
Arne Friedrich

Klubikarjäär

Kuni 2012. aastani mängis mitmetes Saksamaa klubides.

Chicago Fire

2012. aasta märtsis sõlmis lepingu MLS klubiga Chicago Fire. Debüüdi uue klubi eest tegi 16. aprillil 2012 kohtumises Houston Dynamo vastu. Esimese värava lõi 12. augustil 2012 mängus Philadelphia Unioni vasu.

Koondisekarjäär

Friedrich debüteeris Saksamaa rahvuskoondises 21. augustil 2002, kui Sofias mängiti Bulgaariaga 2:2 viiki. Karjääri jooksul esindas Saksamaad kokku 82 mängus ning lõi ühe värava.
Ürümqi

Rahvastik

2000. aasta rahvaloenduse andmetel moodustasid Ürümqi elanikest hiinlased 75,3%, uiguurid 12,79%, hueid 8,03%, kasahhid 2,34%, mandžud 0,37%, mongolid 0,35%, sibod 0,18%, venelased 0,13%, mongorid 0,08%, kirgiisid 0,07%, usbekid 0,07%, tšuangid 0,04%, tatarlased 0,04%, tiibetlased 0,03%, dunsjanid 0,03%, miaod 0,03%, korealased 0,03% ja muudest rahvustest inimesed 0,09%.
Koolibrilased

Levila

Koolibrilaste levila ulatub Ameerikas Andidest Alaskani. Enamik koolibrilasi elab troopikas. Elutsevad ka kõrgmägedes ja tasandikel, niisketel aladel ja poolkõrbeis, sõltuvalt toidutaimede kasvupiirkonnast.

Välimus

Koolibrilased on 6–20 cm pikad ja 1,8–24 g rasked. Mõõtmete äärmusi esindavad kimalaskoolibri – maailma väikseim lind – ja suurkoolibri.
Kehaehitus võimaldab koolibridel õhus keerukaid manöövreid teha ja isegi paigal lennata. Selleks on koolibridel väga pikad labahoosuled, lühikesed õlavarreluud ja tugevad lennulihased, mis moodustavad üle veerandi kehakaalust.
Jalad on vähearenenud.

Toitumine

Koolibrid toituvad nektarist, mida ammutavad oma pika ja peenikese noka ning toruja keele abil. Koolibrid võivad toiduks tarvitada ka väiksemaid selgrootuid.
Kommeliinilaadsed

Kommeliinilaadsed (Commelinales) on õistaimede selts.
Seltsi kuulub viis sugukonda umbes 70 perekonna ja rohkem kui 800 liigiga. Enamik liike kuulub kommeliiniliste sugukonda.
Sort

Sort ehk kultivar (cultivar, lühend cv.) on kõige madalam süstemaatika ühik kultuurtaimedel.
Isetolmlevail taimedel on sort enamasti liin, vegetatiivselt paljunevail risttolmlevail taimedel kloon, teistel risttolmlevail taimedel kitsam või laiem populatsioon.
Sordile antakse lühike nimi mõnes elavas keeles. Nimi kirjutatakse suure algustähega ja üldjuhul pannakse nimi ülakomade vahele (näiteks roosisort 'Staatspräsident Päts'), mõnikord on sordi ette pandud ka lühend cv.. Sordinime ei tõlgita.
Sault Ste. Marie Eesti Selts

Sault Ste. Marie Eesti Selts (inglise keeles Sault Ste. Marie Estonian Society) on Kanada eestlaste selts, mis tegutseb Kanadas Ontario provintsis Sault Ste. Maries. Seltsi esimees on Ants Lübek.
Nouman Karim

Isiklikku

Nouman Karimi vend Faisal on samuti tuntud Pakistani poksija.
Aino Toomaspoeg

Aino Toomaspoeg (sünninimi Saar; 4. november 1916 – 28. märts 2003) oli eesti tõlkija ning kirjanik.
Ta on eesti keelde tõlkinud Bernhard Kellermanni raamatu "Sinine lint", mis räägib Titanicu esmareisist.

Isiklikku

Aino Toomaspoeg oli Juhan Toomaspoja abikaasa. Laur Toomaspoeg on nende poeg.
Fritz Dopfer

Fritz Dopfer (sündinud 24. augustil 1987 Innsbruckis) on Saksamaa mäesuusataja, kes on spetsialiseerunud slaalomile ja suurslaalomile.

Maailma karikavõistlustel

Fritz Dopfer on osalenud (seisuga 16. veebruar 2015) 107 MK-etapil ja jõudnud esikolmikusse seitsmel korral, millest viis korda on olnud teine ja kaks korda kolmas.
Peter Holland

Peter Holland (sündinud 14. jaanuaril 1991 Caledonis, Ontarios) on Kanada jäähokimängija, kes mängib keskründajana KHL-i klubis Jekaterinburgi Avtomobilistis.
Ta alustas klubikarjääri Ontario Hockey League'i klubis Guelph Storm.
2009. aastal valiti ta NHL-i draft '​is Anaheim Ducksi poolt 15. valikuna. NHL-is debüteeris ta Ducksi meeskonnas hooajal 2011–12. NHL-is on ta mänginud veel neljal hooajal Toronto Maple Leafsi (2013–2016), ühel hooajal Arizona Coyotesi (2016–17) ja ühel hooajal New York Rangersi meeskonnas (2017–18).
2019. aasta mais liitus ta Jekaterinburgi Avtomobilistiga.
Jaya

Avastamislugu

Mäge ümbritsev kõrgmaa oli asustatud juba enne eurooplaste tulekut ning tippu tunti Nemangkawi nime all. Puncak Jaya nimetati "Carstenszi Püramiidiks" Hollandi maadeuurija Jan Carstenszooni järgi, kes 1623. aastal selge ilmaga nägi esmakordselt jääliustikku mäetipul. Kaheks sajandiks jäi tema tähelepanek kinnituseta ning Carstenszit naeruvääristati Euroopas, kuna ta väitis, et oli näinud ekvaatori lähedal lund. Seda nime kasutavad alpinistid tänini.
Esimesena jõudis Puncak Jaya lumeväljale 1909. aastal Hollandi maadeuurija Hendrik Albert Lorentz koos kuue dajakkide hulka kuuluva pakikandjaga, kelle ta oli palganud Apo Kayanist Borneo saarel. Ekspeditsiooni aruande alusel loodi 1919. aastal looduskaitseala, mis on praeguse Carstenszi ahelikku hõlmava Lorentzi rahvuspargi eelkäija.
Kaelusmadu (perekond)

Levila

Neid võib kohata Mehhikos, Ameerika Ühendriikides ja Kanada kaguosas.
Sekundaarelement

Sekundaarelement on korduvalt laetav keemiline vooluallikas. Laadimisel muundub elektrienergia elemendis keemiliseks energiaks ja element on taas kasutatav elektrienergia allikana.
Kuusiku parkmets

Kuusiku parkmets on parkmets Tallinnas Nõmme linnaosas Vana-Mustamäe asumis. Parkmets jääb Nõmme–Mustamäe maastikukaitsealale. Parkmetsa pindala on 39 ha.
Parkmetsas on Õpiringi kivid.
Jaana Varkki

Jaana Varkki on eesti moekunstnik.
Ta on alates 2009. aastast Eesti Kunstiakadeemias moeeriala õppejõud.
Hippokrates (ajakiri)

Hippokrates (täispealkirjaga Hippokrates : kuukiri arstidele) oli aastatel 1998–2009 ilmunud Eesti arstiteaduse ajakiri. Ajakirja kirjastas aastatel 1998–2005 Medimpest Kirjastus, 2006–2007 Hippokratese Kirjastus ja 2008–2009 Tervisemeedia Grupp OÜ. Ajakirja andis välja Tiit Siinmaa. Ajakirja peatoimetaja oli Annika Alasoo.
Anabolism

Anabolism ehk assimilatsioon on organismis aset leidvate ainevahetuslike protsesside kogum, kus lihtsamatest keemilistest ühenditest sünteesitakse keerulisemad ühendid. Protsessi käigus vajatakse energiat ja ainet. Sõna "anabolism" tuleb kreeka keelest: ἁνά ana "ülespoole" and βάλλειν ballein "viskama".
Anabolismi vastandprotsess on katabolism. Katabolismi käigus lõhustatakse suured molekulid väiksemateks osadeks ja neid omakorda kasutatakse hingamisel. Paljusid anaboolseid protsesse varustab energiaga ATP.
Laias laastus võib öelda, et anaboolsete protsesside käigus moodustuvad rakkude diferentseerumise ja suurenemise tõttu koed ja elundid, ning mis omakorda viib ka organismi kehamõõtmete suurenemisele.
Anaboolsetest protsessidest on ökoloogilist aspekti rõhutades tähtsaim fotosüntees.
Randvere kool

Randvere kool on põhikool Harju maakonnas Viimsi vallas Randvere külas. Kooli direktor on Leelo Tiisvelt.
Koolimajas tegutseb Randvere raamatukogu.
Michelle Obama

Michelle LaVaughn Robinson Obama (sündinud 17. jaanuaril 1964 Chicagos) on Ameerika Ühendriikide esimene leedi, president Barack Obama abikaasa. 
Michelle Obama lõpetas 1985. aastal Princetoni Ülikooli bakalaureusekraadiga sotsioloogia alal ja 1988. aastal Harvardi Ülikooli juuradoktori kraadiga õigusteaduse alal. Samal aastal asus ta Chicagos tööle õigusbüroosse Sidley & Austin, mis on üks maailma vanemaid ja suuremaid omal alal. Seal tutvus ta ka Barack Obamaga.
Barack Obama ja Michelle Robinson abiellusid oktoobris 1992. Nende esimene tütar Malia Ann sündis 1998 ja teine tütar Natasha (Sasha) 2001.
Michelle Obama on töötanud muu hulgas Chicago linnavalitsuses ja noori sotsiaaltööle innustavas mittetulundusühingus ning juhtivatel kohtadel Chicago Ülikoolis ja ülikooli haiglasüsteemis.
Lauri Aus

Elulugu

Rattatreeninguid alustas Lauri Aus 11-aastaselt Jõgevamaal Luual Kalev Raudsepa käe all. Tööka noormehe areng ei olnud kiire, ent järjepidev. Juunioride klassis mahtus Lauri juba kindlalt Eesti paremikku ja 1990. aastal pääses ta täiskasvanute koondisse. Kaks hooaega hiljem Barcelona olümpiamängude grupisõidurajal tegi Lauri Aus teoks selle, mida pole suutnud ükski teine Eesti rattur ei varem ega hiljem. Võitjast Fabio Casartellist 34 sekundit hiljem finišeerunud peagrupis suutis 21-aastasest eestlasest kiirem olla vaid sakslane Erik Zabel. Kaks hooaega pärast Barcelona olümpiat sõitis Aus Prantsusmaa amatöörklubides, enne kui tekkis võimalus siirduda elukutseliseks.
Aastatel 1995–2003 oli ta elukutseline jalgrattur.
20. juulil 2003 tegi Aus trenni Aovere–Kallaste–Omedu maanteel. 11. kilomeetril sõitis talle Opel Asconaga tagant otsa purjus Uljan Remets. Aus suri teel haiglasse. Politsei tuvastas Remetsal 2,43-promillise joobe.
Lauri Aus on maetud Tartu Raadi kalmistule.

Saavutused

Lauri Aus oli 10-kordne Eesti meister. 1992. aasta suveolümpiamängudel Barcelonas sai ta grupisõidus 5. koha, 2000. aasta suveolümpiamängudel Sydneys eraldistardis 32. koha. 1997. aastal sõitis ta Eesti värvides esimesena lõpuni Tour de France'i.

Mälestuse jäädvustamine

Lauri Ausi mälestuseks korraldatakse alates aastast 2004 võistlust Lauri Ausi Memoriaal.
Multipleksor

Multiplekser (ka multipleksor) on kommutaator ehk valikulülitus, millel on mitu sisendit ja üks väljund. Sisendid jagunevad infosisenditeks ja juhtsisenditeks, kusjuures infosisendite arv määrab ära juhtsisendite arvu ning vastupidi. Vastavalt juhtsignaalile kommuteeritakse multipleksori väljundisse signaal ühest infosisendist. Kommuteerivate infosisendite arv on 2ⁿ, kus n on juhtsignaalide arv. Järelikult saab kahe juhtsisendiga ehk kahebitise koodiga kommuteerida 4 sisendit,
kolme juhtsisendiga 8 sisendit jne.
Teadmuse säilitamine

Teadmuse säilitamine on üks tavalisemaid väljakutseid teadmusjuhtimises, kus on oluline kriitilise teadmuse säilitamine enne, kui see organisatsioonist lahkub. Kõige sagedamini tuleneb teadmuste kadu töötajate pidevast liikumisest projektide vahel organisatsiooni sees ja uute töötajate sisenemisest samal ajal, kui teadmust omavad töötajad organisatsioonist lahkuvad.
Kõige tavalisemad viisid teadmuse säilitamiseks on teadmuse jagamise kultuuri loomine; õpitu kogumine ja taaskasutamine; töötaja lahkudes väärtuslike teadmiste üleandmine ja taaskasutamine; uute töötajate pädevuste arendamine võimaldades neile koostööd kogenud ja asjatundlike töötajatega; järelkasvu planeerimine ja väljaõpetamine; organisatsioonikultuuriga seotud teadmuskao ennetamine; tehnilise teadmuskao ennetamine; teadmuse säilitamine kui töötaja siirdub organisatsiooni sees ühelt töökohalt teisele.

Teadmuse säilitamise vahendid

Kogukonna praktikad: pühendunud ja vastutustundlikud kogukonna juhid mängivad olulist rolli teadmuse säilitamisel.
Tööalase info edasiandmine: saavutatakse läbi auditite, käsiraamatute, saadud õppetundide ja intervjuude.
Mentorlus- ja praktikaprogrammid: kasutatakse teadmuse üleviimisel suurema töökogemusega töötajatelt noorematele töötajatele, eriti tehnilistes ja inseneriteaduse valdkondades, kus talendil on sageli puudulik teadmus.
Valdkonna ekspertide eesmärgipärane kaasamine: kasutatakse nende võimet vastata küsimustele, pakkuda ajaloolist perspektiivi, pakkuda lahendusi jne.
Lugude jutustamine (storytelling): räägitud lood võivad anda edusammude ja saadud õppetundide jaoks konteksti. Lugude abil on probleeme võimalik isikupärastada ja elustada. Lugude rääkimine on tõhus viis põlvkondadevaheliste lõhede ületamiseks, väärtuste tutvustamiseks, kultuuri jagamiseks ja identiteeditunde loomiseks.
Organisatsioonisisene koolitus: organisatsioonidel on parimate praktikate edasiandmiseks koolitusprogrammid, mis toetavad teadmuse säilitamist. Selle alla kuulub ka uute töötajate koolitus.
Kogenud seeniorist töötajate kasutamine: eakad töötajad võivad pakkuda vajalikke oskusi ja kogemusi, juhendada nooremaid töötajaid, rääkida lugusid ja osaleda koolitustegevuses, mis võimaldab neil oma kogemusi jagada. See eeldab organisatsioonilt pikaajalist pensionile jäämise programmi.
Dokumendihalduse ja -juhtimise süsteemid: eeldab intensiivne sisu olemasolu.
Patricia Field

Patricia Field (sündinud 12. veebruaril 1942. aastal) on ameerika armeenia-kreeka päritolu kostüümikunstnik, stilist ja moelooja. Muuhulgas oli ta laialt tuntud elustiilikaupluse omanik Lower Manhattanil Bowery tänavas, kust alustas oma karjääri ka performance-esineja Amanda Lepore. Fieldi rõivaid on kantud paljudes filmides ja teleseriaalides, nagu “Sex and the City”.
Kaubi vald

Kaubi vald (ka Uue-Pornuse vald; saksa keeles Neu-Bornhausen) oli vald Pärnumaal Halliste kihelkonnas.
Vald eksisteeris 1866–1920.
Valla alal asus Kaubi mõis.
Vaeglause

Vaeglause on sisuliselt mõistetav lause, kus puudub mõni süntaktiline komponent (mittetäieliku struktuuriga lause), kuid puuduvat komponenti ei saa sisulistel põhjustel juurde mõelda.
Teine mittetäieliku struktuuriga lause liik vaeglause kõrval on lünklause, kus puuduv komponent on samuti süntaktiliselt väljendamata, kuid sisuliselt olemas (soovi korral sõnastatav).

Vaeglausetüübid

Vaeglauses on mingi lauseosa puudumisel kindel tähendus ja seda ei saa lausesse ka lisada ega juurde mõelda.
Vastavalt lausest väljajäetud süntaktilisele osale jaotuvad vaeglause tüübid nelja suurde kategooriasse:

Fraaslaused

Laused, mis koosnevad ühest fraasist.
Loras' Kolledž

Loras' Kolledž (Loras College) on katoliiklik kolledž Dubuque'is Iowa osariigis Ameerika Ühendriikides.
Kolledž asutati aastal 1839.
Šampēteris

Šampēteris on asum Lätis, Riia linna Zemgale eeslinna osa pindalaga 1,366 km². Asub Zolitūdest idas, Imantast lõunas, Zasulauksist läänes ja Pleskodālest põhjas. 7179 elanikku (2010).
Kaart aastast 1683 näitab asumi aladel asuvat Prästingshofi ja Ludendorfshofi mõisasid ning Skudra kõrtsi. Aastal 1782 sai mõlema mõisa omanikuks Anna Ulrika von Vietinghoff, kes ühendas need Šampēterise mõisaks (peahoone asus Pleskodāles). XIX sajandil jagati mõisa maad ehituskruntideks, aastal 1803 rajati asumisse hoone äädika tootmiseks, aastal 1856 aga õlletehas. Aastal 1899 rajati asumi maadele litograafiline trükitööstus. Selleks ajaks oli asumist kujunenud tööstuspiirkond, kus olid veel tekstiilitööstuse, keemiatööstuse ja masinaehitusega tegelevad ettevõtted. Aastal 1919 liideti mõisa maad linnaga.
Jaan Tults

Sõudmine

187 cm, 87 kg. 
Sportima hakkas Pärnus Ervin Vilepilli õpilasena, tema sõudetreeninguid juhendasid Valentina Luha-Järvoja, Mihkel Leppik, Erich Seiler ja Jüri Kurul.
Pat Pattison

Haridus ja karjäär

Pattison on õppinud filosoofiat Minnesota Ülikoolis ja Indiana Ülikoolis. Tal on kaks magistrikraadi.
1975. aastal hakkas Pattison õpetama Berkelee muusikakolledžis.
Tema loenguid on filmitud MOOC-i veebilehe coursera.org jaoks. Tema veebikursustele on end registreerinud üle 65 tuhande inimese. Veebis juhendab ta ka meistriklasse.
Hello, Ruby!

,,Hello, Ruby! on Soome lastekirjaniku Linda Liukase kirjutatud programmeerimisõpik. Õpiku eesmärk on õpetada lastele programmeerivat mõtlemist.
Õpiku avaldamiseks kogus Liukas 2014. aasta jaanuaris ühisrahastuskeskkonna Kickstarter kaudu 338 314 eurot. Õpiku käsikiri on inglise keeles ja seda on tõlgitud soome (avaldatud 2015. aasta augustis), rootsi ning eesti keelde (avaldatud 2016. aasta septembris).
Õpiku tegelased on tüdruk Ruby, pingviin, rebane, poiss Django ja robotid.
Terministandard

Terministandard on standard, mis käsitleb termineid, tavaliselt koos määratlustega ning mõnikord koos selgitavate märkuste, jooniste ja näidetega jne.
Eesti standardite kataloogis on üle 150 terministandardi. Termininistandard on nt eesti- ja ingliskeelne "Terminoloogiatöö. Sõnastik. Osa 1: Teooria ja rakendus" ("Terminology work - Vocabulary - Part 1: Theory and application") ehk lühendatult EVS-ISO 1087-1:2002.
Hagu

Hagu on kütuseks vm otstarbeks maharaiutud peened puud (diameeter alla 7 cm), ladvad ja laasitud oksad.
Hagu moodustavatest sirgetest osadest on tehtud fašiine.
Hagusid on kasutatud ka veookstena (saohaod): nendega veeti heinasaadusid.
Põhja-Saksa Liit

Postmargid

Liidu üheks ülesandeks oli käsitleda posti ja välja anda postmarke.
Vilhelm Ekelund

Vilhelm Ekelund (14. oktoober 1880 – 3. september 1949) oli Rootsi luuletaja.
Tema töid mõjutasid Friedrich Hölderlin, Friedrich Nietzsche ja Emanuel Swedenborg. Tema tuntumad teosed on: „Melodier i skymning“ ("Videviku meloodiad", 1902), „Havets stjärna“ ("Mere täht", 1906), „Antikt ideal“ ("Antiikne ideaal", 1909), „Böcker och vandringar“ ("Raamatud ja uitajad", 1910) ja „På havsstranden“ ("Merekaldal", 1922).
Reņģe mõis

Reņģe mõis (Reņģes muiža ) on mõis Lätis Salduse piirkonnas Ruba vallas Ruba asula lähistel. Saksa keeles Ringen, ka Rengenhof.
Reņģe mõis kuulus 19. sajandi esimesel poolel Reuterite perele, teisel poolel aga Nolckenite suguvõsale. Peale võõrandamist asub mõisasüdames Ruba põhikool.
Mõisakompleks asub Vadakste jõe kaldal. Peahoone rajati aastail 1881–1882. Eeskujuks olid Prantsusmaa baroksed lossid. Dekoratsioonide juures kasutati ka renessansiajastu motiive. Nii mõisahoone projekti kui ka sisekujunduse autoriteks on Sivers ja Šervinski.
Kõrvalhoonetest rajati mõisa juurde veetorn, all jõe ääres oli vesiveski ja künkal tuulik. Mõisakompleksi juurde kuulusid sealaut ja hobusetall. Pargis olid lindla eksootiliste lindude jaoks ja teine faasanite pidamiseks.
Pargi rajamist alustas juba Reuterite suguvõsa. Park asub jõe kohal terrassidel, pargi pindala on 40.4 hektarit. Põhiliseks puuks on harilik pärn. Pargis kasvab ka harilik pöök.
Utøya

Utøya on saar Norras Buskerudi maakonnas Tyrifjordeni järves.
Saare pindala on 0,16 km². Saar asub järve kaldast 500 m kaugusel. Järve kaldal kulgeb maantee E16, mida mööda on Oslosse 38 km.
Tyrifjordeni pindala on 137 km². See on kõige sügavamas kohas 295 m sügav ja tema kõrgus merepinnast on 63 m. Järves on kolm saart: Utøya, Storøya ja Frognøya. Utøya paikneb ülejäänud kahest pisut eraldi ja sellest tuleneb ka tema nimi: ut tähendab norra keeles 'väljas, välimine'. Kõiki neid saari kasutati minevikus karjakasvatuseks.
Utøya kuulub Norra Tööpartei noorteorganisatsioonile Arbeidernes ungdomsfylking, kelle iga-aastane suvelaager saarel toimub. Saare kinkis noorteorganisatsioonile 28. augustil 1950 Oslo Ametiühingute Konföderatsioon. Saart haldab Utøya AS ja ta võimaldab seal korraldada teistegi organisatsioonide suvelaagreid.
Enamus saarest on kaetud metsaga. Saare idakaldal on väike kai, mille ääres saab maabuda praam, mis peab ühendust mandriga. Kai lähedal on kolm alalist hoonet, mida nimetatakse peamajaks, aidaks ja laudaks. Mäeküljel on telkimiskohad, söögimaja ja käimla. Koolimajaks nimetatav hoone asub kaugemal lõunas.

Utøya veretöö

22. juulil 2011 toimus Utøyal tulistamine, kui Anders Behring Breivik lasi maha 69 inimest, kellest 55 olid teismelised. Kui politsei eriüksuslased saarele jõudsid ja Breiviku sisse piirasid, andis ta alla ja ta peeti kinni. Esialgu teatati hukkunute arvuks 84 inimest, aga hiljem selgus, et osa surnukehi oli topelt loendatud ja hukkunute arv osutus siiski veidi väiksemaks. Koos Oslo rünnakuga hukkus Breiviku käe läbi 77 inimest.
Sakalovapalo kääpad

Sakalovapalo kääpad on iidne matmispaik, kalmistu Setomaa vallas Obinitsa külas.
Kunagi asus kääbaste juures kivirist ning see koht oli piirkonna inimeste jaoks tähtis ja tuntud. Kivirist hävitati nõukogude võimu ajal, samal perioodil hävitati ka mitmeid kääpaid, kus kääpa liiva kasutati mööda mineval teel libeduse tõrjeks. Rist oli annetuskohaks kuhu möödujad tõid raha, nööpe, lõngajuppe ja muid asjakesi. Risti juurde põõsaste külge seoti punaseid ja valgeid paelu. Vanarahvas pidas kääpaid Põhjasõja- või rootsiaegseiks ja räägiti seoses kääbastega ka suurtest lahingutest.
Kääpaid on uuritud eri aegadel erinevate arheoloogide poolt. 1913. aastal teostas väljakaevamisi vene geoloog V. Kreiton. Hiljem on kääpaid uurinud Karin Mark, E. Astel, E. Richter, Jüri Linnus ja mitmed teised. Kääbaskalmistu võis esialgselt sisaldada 50 liivakääbast. Säilinud on nendest 36, millest 8 on pikk-kääbast ja 28 ümarkääbast. Kääpad on senini vanimad arheoloogilised muistised Obinitsa piirkonnas.

Legendid

Ühe legendi kohaselt on tegemist Rootsi kalmistuga, mis on pärit Põhjasõja ajast (1700-1721). Ringikujulised kääpad olevat hobuste matmispaigad ja ovaalsed inimeste omad. Surnute mälestuseks olla pandud suur kivirist. Kord tahetud risti ära viia Taelova, aga hobused hakanud teel perutama ja taganema, nii toodud rist tagasi oma kohale. Veel on räägitud, et Sakalovapalo kääbaste juurde on maetud kulda ja see pidavad olema kohas kust on näha Saalesa või Saatse kiriku kupleid. Põhjasõja lahingud olla kestnud kaua ka Obinitsa piirkonnas, kus olla langenud vene kindral Sokolovski (seto keeles Sakalov). Tema haud olla olnud kääbaste piirkonnas ning hauale olla pandud suur kivirist, mis olla aheldatud ketiga kasvava männi külge.
Lisaks sellele on vanarahvas rääkinud Sakalova palos elanud essütajast.